Knut Næss

Knut Næss (født 11. mars 1927, død 11. september 2015 i Trondheim) var en norsk fotballspiller og -trener, kjent mest for å ha ledet Rosenborg Ballklub til klubbens tre første nasjonale troféer. Laget sikret to opprykk, ett seriegull og to cupgull under Knut Næss som trener.

Næss kom til klubben som småguttespiller i 1937 og var der i hele sin spiller- og trenertid, bortsatt fra under den andre verdenskrig da han spilte litt for noe de kalte «Falkenkameratene» som var et illegalt lag i en tid da det var fotballstreik i landet. I sin tid fikk han omkring 200 kamper for A-laget til RBK der han var venstrehalf (midtbanespiller) og også var mangeårig kaptein. Han la opp som spiller i 1960 etter en skade.

Han trente Rosenborg fra 1959 til 1960,Knut Næss fra rbkmedia.no. med halfkollega Olav Wang som assistent, og klarte å vinne både Norgesmesterskapet (Cupen) i 1960. Dette var Rosenborgs aller første trofé på nasjonalt nivå, samt første gang en klubb nord for Dovre ble Norgesmester. I tillegg sikret klubben også opprykk til Hovedserien samme sesong.

Næss forlot Rosenborg i 1960, og trente byrivalen Nidelv IL rett fra 4. til 2. divisjon,Hardtrening og kameratskap bak Nidelvs suksess i VG den 12. oktober 1963. før han returnerte til Rosenborg etter 1963-sesongen.Nidels trener Knut Næss trener Rosenborg neste år i VG den 29. oktober 1963. Med ham som trener vant RBK sitt andre Norgesmesterskap i 1964 og rykket nok en gang opp til landets øverste divisjon. Tre år senere kunne Rosenborg feire klubbens første seriegull, da laget gikk helt til topps i 1967. Sesongen etter ledet Næss klubben til sølv i 1968, før han ga seg som trener og ble etterfulgt av briten George Curtis.Tor Kleveland, Minneord om Knut Næss   hos rbk.no, sist lest den 15. september 2015.

 Referanser 

Kategori:Norske fotballspillere
Kategori:Norske fotballtrenere
Kategori:Fotballspillere for Rosenborg BK
Kategori:Fotballtrenere for Rosenborg Ballklub
Kategori:Personer fra Trondheim kommune